Hei mahi whakamahere anake

|  |
| --- |
| Paerewa Paetae Hauora 91812: Te arotake rautaki e tutuki pai ai ngā hiahia ahurea o te iwi i roto i ngā mahi koiri  Te Kaupapa Ako: Hauora 3.2A v1  Te Ingoa o te Rauemi: Kī-o-Rahi ē!  Whiwhinga: 5 |

Tohutohu mā te Ākonga

Te Horopaki

E kī ana te kōrero, “Waikato taniwha rau, he piko, he taniwha, he piko, he taniwha”. Ko ngā taniwha me ngā kīoma te haere ake nei!

Ko tāhau mahi he whakarite i tētahi whakataetae Kī-o-Rahi ā-kura, ā, he whakamārama hoki i ngā rautaki e whakamahia ana kia tutuki ai ngā hiahia ahurea o te iwi e pā ana ki te kaupapa Kī-o-Rahi.

Ka whakamahere koe i tāu i whakarite ai mō te whakataetae ā-kura, ā, ka whakaatu hei pūrongo ataata i mua i te aroaro o te hunga whakarongo.

Ka aromatawaingia koe i runga anō i tō kaha ki te āta whakamārama i ngā rautaki e tutuki ai ngā hiahia ahurea o te iwi i roto i tētahi mahi koiri.

Hei Mahi

1. Te whakamahere i tētahi whakataetae Kī-o-Rahi:
   * He aha te hononga ā-iwi ki te kaupapa?
   * He aha ngā haumarutanga me aro nui e koutou?
   * He aha ngā paearu me ngā ture o te whakataetae?
   * He pēhea te wairua/āhua o te wāhi tākaro?
2. Te whakarite/whakatū i te whakataetae Kī-o-Rahi:
   * He aha ō rautaki whakariterite mō te rā kia tutuki ai ngā hiahia ahurea o te hunga e whai wāhi ana ki tēnei tū tākaro Māori? (Homai kia toru ngā rautaki.)
   * He aha ō whakaaro mō te whakaoranga o tēnei tū tākaro Māori?
3. Te arotake i ngā rautaki:
   * He aha ngā āheinga me ngā aukatinga o tēnei kaupapa?
   * He aha ngā piki/heke o te kaupapa?
   * He aha ngā akoranga ā-whānau, ā-hapori, ā-ahurea i puta?
4. Te whakamārama mai i ngā āhuatanga e tohu ana i tutuki pai ō rautaki.

Taunakitanga: Hauora 91812 Kī-o-Rahi ē!

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Te arotake i ngā rautaki e tutuki pai ai ngā hiahia ahurea o te iwi i roto i ngā mahi koiri:   * Ka tautohu, ka tīpako hoki i ngā rautaki. * Ka whakaahua i te mātauranga ka tū hei pouhere mō ngā rautaki. * Ka whakaahua i te whanaungatanga o te ahurea ki te koiri. | He kaiaka te arotake i ngā rautaki e tutuki pai ai ngā hiahia ahurea o te iwi i roto i ngā mahi koiri:   * Ka whakamārama i te mātauranga ka tū hei pouhere mō ngā rautaki. * Ka whakamārama i te whanaungatanga o te ahurea ki te koiri. | He kairangi te arotake i ngā rautaki e tutuki pai ai ngā hiahia ahurea o te iwi i roto i ngā mahi koiri:   * Ka hōhonu te whakamārama i te mātauranga ka tū hei pouhere mō ngā rautaki. * Ka pakirehua, ka wero i ngā whakapae mō te whanaungatanga o te ahurea ki te koiri. |